als_Latn dik_Latn sag_Latn
- E dhimbshme/ Vogëlushja siriane nën rrënoja, ndihmë të atit: “babi të lutem më nxirr jashtë!” (video)
Gjykata Kushtetuese shfuqizoi Ligjin për Falje me shumicë votash, pas dyerve të mbyllura. Kështu që manipuluesit e zgjedhjeve, pedofilët, tregtuesit me drogë dhe kriminelë të tjerë do të mund të falen nga kryetari i shtetit. Falja mund të bëhet në çdo fazë të procedurës penale, mund të refuzohet padia, të ndalohet procedura e hetimit, të refuzohet aktakuza-gjegjësisht të pengohet gjykimi,të lirohen apo t’u zbutet dënimi personave të dënuar për çfarëdo lloj vepre.
Nga Gjykata Kushtetuese thonë se arsyetimi për shfuqizimin e ligjit ishte se ligji nuk guxon ta kufizojë kryetarin e shtetit i cili në mënyrë individuale mund të vendosë për secilin qytetar të Maqedonisë nëse do ta falë. Por ngelet dilema se kush do ta këshillojë Ivanovin për atë se kë duhet ta falë pasi që me shfuqizimin e ligjit, shfuqizohet edhe komisioni i cili i sugjeronte kreut të shtetit se kush duhet të përfitojë nga falja. Disa prej gjykatësve si Natasha Gaber, Ismail Dardhishta dhe Gzime Starova në mbledhjen e fundit të Këshillit, reaguan ndaj kësaj iniciative duke thënë se po inkurajohet krimi zgjedhor dhe veprat e tjera kriminale, por vota e tyre kundër nuk mjaftoi për pengimin e shfuqizimit.
Ky vendim do të hyn në fuqi pasi të publikohet në “Gazetën Zyrtare” ndërsa zbatim do të gjejë më 2 gusht, në festën e parë shtetërore. Mbetet të shihet nëse ky ligj do të shfrytëzohet për ndalimin e procedurave penale ndaj 80 personave të dyshuar për manipulime zgjedhore dhe vepra të tjera që i ka nisur prokuroria speciale. Mund të ndalen edhe 120 procedurat parahetimore që i ka iniciuar Katica Janeva.
Fshehtësia me të cilën u mbajt seanca e sotme përveç nga gazetarët, u kritikua edhe nga Ambasada e SHBA-së. Në rrjetin social twitter ambasada pyeti “Përse Gjykata Kushtetuese sot mban seancë që është e mbyllur për opinionin? Transparenca është kyçe për çdo institucion”.
Vendimi për mbylljen e seancën u publikuar dje në faqen e gjykatës, por nuk kishte arsyetim përse dhe kush ka vendosur që gazetarët të mos marrin pjesë në seancë.
Ferikan Iljazi /SHENJA/
als_Latn als_Latn als_Latn als_Latn als_Latn als_Latn als_Latn